૧૧ જૂનથી શૈક્ષણિક વર્ષનો પ્રારંભ થાય તે પહેલા RTEની પ્રવેશ કાર્યવાહી પૂર્ણ કરી દેવાની જાહેરાતો કરાઈ હતી. પરંતુ શિક્ષણ વિભાગના આ દાવા પોકળ સાબિત થયા છે. હજુ પ્રવેશનો બીજો રાઉન્ડ જાહેર કરાયો નથી. સત્તાવાર રીતે ૨ જૂનના રોજ બીજો રાઉન્ડ જાહેર થવાનો હતો અને તેમાં ૨૫ હજાર વિદ્યાર્થીઓને પ્રવેશ ફાળવવામાં આવનાર હતો. પરંતુ હજુ સુધી બીજા રાઉન્ડની જાહેરાત કરાઈ ન હોઈ પ્રવેશ કાર્યવાહી વિલંબમાં પડી છે. અનેક વિદ્યાર્થી RTEમાં પ્રવેશ માટેની રાહ જોઈને બેઠા છે તેમનો અભ્યાસ બગડશે.